સુરત :ગુજરાતના મોજીલા શહેર સુરતે પોતાના લાડીલા નેતા વડાપ્રધાન નરેન્દ્રભાઈ મોદીના જન્મદિવસની ખાસ ઉજવણી કરવાનો પ્લાન બનાવી લીધો છે. જેમાં 17 સપ્ટેમ્બરે જ જન્મેલા 1221 લોકોને દેશભરથી સુરત ખાતે આમંત્રિત કરવામાં આવ્યા છે. 1221 કેક વિતરણ સહિતનો કાર્યક્રમ સરથાણા કન્વેન્શન હોલમાં 17મીએ એ સાંજે 5 થી 8 દરમિયાન યોજાશે. કાર્યક્રમમાં મુખ્યમંત્રી વિજયભાઈ રૂપાણી અને ટેક્સટાઇલ મંત્રી સ્મૃતિ ઈરાનીને આમંત્રણ અપાયું છે.